कोल गै ओदा घरै-आला हंसो अपनी गाड़ी नचूक नीन्दरै’ च मस्त सुत्ते दा हा। धन्न न ए! धत्र ऐ इन्दी नीन्दर! घरै’च मां-भारत होई गेआ-पर आखो जे इनेंगी बिंद पता बी लग्गा ऐ। घराड़े इयां मारदे न जियां कोल गै कुत्तै दो बिल्लियां लड़ै करदियां होन। उसी अपने गबरू दा रूप-रंग, सबा, सब किछ प्यारा हा पर ए घराड़े उसी जैहर लगदे हे। पैहले पैहले ते ए उसी इन्ने बुरे लग्गे हे जे उसने प्यौवौ जाइयै स्हेलड़ियेंगी इयै गल्ल सनाई ते आखेया हा, “कुड़े उन्दियां होर सारियां गल्लां चंगियां न पर राती सुतो दे उन्दे घराड़े सुनियै सेई उन्दा ऐ जियां कुतै कोल गै घराट फिरौ करदा ऐ”। स्हेलड़ियां सुनियै हासे कन्नें दोरियां त्रोरियां होई-होई गेइयां हियां। अज्ज फी उसी हंसो दे घराड़े नागै दी फुकारे आँगू सेई होन लगे। भूक्खै कन्ने उसी अग्गें गै काली जन पवा करदी ही। उत्रो पासा परतेया । कत्रों’च औंगलां देइयै ओ सौने दा जतन करन लगी।